CELEX: 32006R1056
Language: sk
Date: 2006-07-12 00:00:00
Title: Nariadenie Komisie (ES) č. 1056/2006 z  12. júla 2006  týkajúce sa zatriedenia určitých druhov tovaru do kombinovanej nomenklatúry

13.7.2006   
            
            
               SK
            
            
               Úradný vestník Európskej únie
            
            
               L 192/6
            
         
      NARIADENIE KOMISIE (ES) č. 1056/2006
   z 12. júla 2006
   týkajúce sa zatriedenia určitých druhov tovaru do kombinovanej nomenklatúry
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (EHS) č. 2658/87 z 23. júla 1987 o tarifnej a štatistickej nomenklatúre a o Spoločnom colnom sadzobníku (1), a najmä na jeho článok 9 ods. 1 písm. a),
   keďže:
   
               (1)
            
            
               S cieľom zabezpečiť jednotné uplatňovanie kombinovanej nomenklatúry, priloženej k nariadeniu (EHS) č. 2658/87, je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.
            
         
               (2)
            
            
               Nariadenie (EHS) č. 2658/87 stanovuje všeobecné pravidlá interpretácie kombinovanej nomenklatúry. Tieto pravidlá sa taktiež uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá alebo ktorá k nej pridáva akékoľvek ďalšie delenie a ktorá je stanovená v osobitných ustanoveniach Spoločenstva s ohľadom na uplatňovania tarifných a iných opatrení vzťahujúcich sa na obchod s tovarom.
            
         
               (3)
            
            
               Podľa vyššie uvedených všeobecných pravidiel by mal byť tovar opísaný v stĺpci 1 tabuľky uvedenej v prílohe zatriedený pod kód KN uvedený v stĺpci 2 na základe dôvodov uvedených v stĺpci 3.
            
         
               (4)
            
            
               Je vhodné zabezpečiť, aby sa na záväzné informácie o nomenklatúrnom zatriedení tovaru, vydané colnými orgánmi členských štátov s ohľadom na zatriedenie tovaru do kombinovanej nomenklatúry, ktoré nie sú v súlade s týmto nariadením, mohol držiteľ naďalej odvolávať počas troch mesiacov podľa článku 12 ods. 6 nariadenia Rady (EHS) č. 2913/92 z 12. októbra 1992, ktorým sa ustanovuje Colný kódex Spoločenstva (2).
            
         
               (5)
            
            
               Opatrenia tohto nariadenia sú v súlade so stanoviskom Výboru pre Colný kódex,
            
         PRIJALA TOTO NARIADENIE:
   Článok 1
   Tovar opísaný v stĺpci 1 tabuľky uvedenej v prílohe je v kombinovanej nomenklatúre zatriedený pod kód KN uvedený v stĺpci 2.
   Článok 2
   Na záväzné informácie o nomenklatúrnom zatriedení tovaru, vydané colnými orgánmi členských štátov, ktoré nie sú v súlade s týmto nariadením, sa možno odvolávať naďalej počas troch mesiacov podľa článku 12 ods. 6 nariadenia (EHS) č. 2913/92.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 12. júla 2006
      
         
            Za Komisiu
         
         László KOVÁCS
         
         
            člen Komisie
         
      
   
   
      (1)  Ú. v. ES L 256, 7.9.1987, s. 1. Nariadenie naposledy zmenené a doplnené nariadením Komisie (ES) č. 996/2006 (Ú. v. EÚ L 179, 1.7.2006, s. 26).
   
      (2)  Ú. v. ES L 302, 19.10.1992, s. 1. Nariadenie naposledy zmenené a doplnené nariadením Európskeho parlamentu a Rady (ES) č. 648/2005 (Ú. v. EÚ L 117, 4.5.2005, s. 13).
   
      PRÍLOHA
      
                  Opis tovaru
               
               
                  Zatriedenie
                  (kód KN)
               
               
                  Dôvody
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Prenosný prístroj na batériu určený na digitálny záznam a reprodukciu zvuku a obrazu, ktorý v jednom kryte obsahuje tieto hlavné komponenty:
                              
                                          —
                                       
                                       
                                          pevný disk s kapacitou pamäte 30 GB,
                                       
                                    
                                          —
                                       
                                       
                                          farebný displej s uhlopriečkou 6,35 cm (2,5 palca),
                                       
                                    
                                          —
                                       
                                       
                                          mikrofón a
                                       
                                    
                                          —
                                       
                                       
                                          rozhlasový prijímač.
                                       
                                    Prístroj podporuje tieto formáty: MPEG1, MPEG2, MPEG4, DivX, XviD, WMV, MJPEG, MP3 a WMA.
                              Prostredníctvom USB portu ho možno pripojiť k stroju na automatické spracovanie údajov a tak možno z neho stiahnuť alebo doň preniesť mediálne súbory. Prostredníctvom audio/video rozhrania (A/V) ho možno pripojiť k rôznym prístrojom.
                              Môže sa doň uložiť až 15 000 piesní, 120 hodín digitálneho videa alebo 25 000 fotografií. Taktiež môže zaznamenávať hlas.
                           
                        
               
                  8521 90 00
               
               
                  Zatriedenie je určené všeobecnými pravidlami 1 a 6 pre interpretáciu kombinovanej nomenklatúry, poznámkou 3 k triede XVI a znením kódov KN 8521 a 8521 90 00.
                  Keďže prístroj má špecifickú funkciu, zatriedenie ako pamäťovej jednotky do položky 8471 je vylúčené [poznámky 5 B) a E) ku kapitole 84].
                  Vzhľadom na schopnosti prístroja je jeho hlavnou funkciou záznam alebo reprodukcia obrazu, ako sa stanovuje v položke 8521. Preto je zatriedenie do položky 8520 a 8527 vylúčené.
                  Výrobok nie je ani televízny prijímač, ani videomonitor, preto je jeho zatriedenie do položky 8528 vylúčené.
                  Keďže prístroj má funkciu špecifikovanú inde v kapitole 85 (položka 8521), zatriedenie do položky 8543 je vylúčené.
               
            
                  
                              2.
                           
                           
                              Výrobok sa skladá z:
                              
                                          —
                                       
                                       
                                          guľôčkového pera s vymeniteľnou náplňou a
                                       
                                    
                                          —
                                       
                                       
                                          pamäte typu „flash“ s kapacitou pamäte 128 MB a rozhraním USB, ktoré možno zapojiť do USB portu stroja na automatické spracovanie údajov.
                                       
                                    Komponenty sa môžu používať nezávisle.
                           
                        
               
                  8523 90 90
               
               
                  Zatriedenie je určené všeobecnými pravidlami 1, 3 b) a 6 pre interpretáciu kombinovanej nomenklatúry a znením kódov KN 8523, 8523 90 a 8523 90 90.
                  Ide o zložený výrobok skladajúci sa z pera s USB pamäťou typu „flash“. Vzhľadom na význam komponentov je výrobok určený hlavne na ukladanie údajov (položka 8523).
                  Funkcia USB pamäte typu „flash“ je rovnaká ako funkcia USB pamäťovej karty, konkrétne ide o dočasné uloženie prenášaných digitálnych údajov (vrátane MP3 súborov). Prítomnosťou rozhrania USB sa táto funkcia nemení. Preto USB pamäť typu „flash“ nie je strojom na automatické spracovanie údajov a nie je to ani jeho jednotka. Z tohto dôvodu zatriedenie do položky 8471 sa vylučuje [poznámka 5 E) ku kapitole 84].
               
            
                  
                              3.
                           
                           
                              Výrobok sa skladá z:
                              
                                          —
                                       
                                       
                                          hodiniek iba s mechanickým displejom a
                                       
                                    
                                          —
                                       
                                       
                                          pamäte typu „flash“ s kapacitou pamäte 128 MB a rozhraním USB, ktoré možno zapojiť do USB portu stroja na automatické spracovanie údajov.
                                       
                                    Komponenty sa môžu používať nezávisle.
                           
                        
               
                  8523 90 90
               
               
                  Zatriedenie je určené všeobecnými pravidlami 1, 3 b) a 6 pre interpretáciu kombinovanej nomenklatúry a znením kódov KN 8523, 8523 90 a 8523 90 90.
                  Ide o zložený výrobok skladajúci sa z hodiniek s USB pamäťou typu „flash“. Vzhľadom na význam komponentov je výrobok určený hlavne na ukladanie údajov (položka 8523).
                  Funkcia USB pamäte typu „flash“ je rovnaká ako funkcia USB pamäťovej karty, konkrétne ide o dočasné uloženie prenášaných digitálnych údajov (vrátane MP3 súborov). Prítomnosťou rozhrania USB sa táto funkciu nemení. Preto USB pamäť typu „flash“ nie je prístrojom na automatické spracovanie údajov a nie je to ani jeho jednotka. Z tohto dôvodu zatriedenie do položky 8471 sa vylučuje [poznámka 5 E) ku kapitole 84].
               
            
                  
                              4.
                           
                           
                              Osem malých plastových kociek so 48 povrchmi, vzájomne spojených na dvoch hranách.
                              Poloha kociek sa môže meniť, aby sa vytvorili geometrické vzory so správnymi ilustráciami.
                           
                        
               
                  9503 60 90
               
               
                  Zatriedenie je určené všeobecnými pravidlami 1 a 6 pre interpretáciu kombinovanej nomenklatúry a znením kódov KN 9503, 9503 60 a 9503 60 90.
                  Vzhľadom na to, že na dosiahnutie správnych ilustrácií je nutná manipulácia s kockami, výrobok sa považuje za skladačku „puzzle“.